EkBass/fiwiki-20250220-pages-articles huggingface dataset:
Szymon Ziółkowski

Szymon Jerzy Ziółkowski (s. 1. heinäkuuta 1976 Poznań, Puola) on uransa päättänyt puolalainen moukarinheittäjä, olympiavoittaja ja maailmanmestari. Ziółkowskin ensimmäiset aikuisten arvokisat olivat 1995 MM-kilpailut Göteborgissa, missä hän ei kuitenkaan selviytynyt loppukilpailuun. Kolme vuotta myöhemmin Budapestin EM-kisoissa hän sijoittui viidenneksi tuloksella 78,16. Vuonna 1999 hän sijoittui Euroopan Cupin superliigan moukarikilpailussa toiseksi mutta jäi Sevillan MM-kisoissa karsintoihin. Vuonna 2000 Sydneyn olympialaisissa Ziółkowski voitti kultamitalin tuloksella 80,02. Aikaisemmin samana vuonna hän oli heittänyt Varsovassa silloisen oman ennätyksensä 81,42. Hän voitti kultaa myös seuraavana vuonna Edmontonin MM-kisoissa Puolan ennätystuloksella 83,38. Aikaisemmin samana vuonna hän oli voittanut moukarikisan Euroopan cupin superliigassa. 2002 Münchenin EM-kisoissa hän heitti karsinnoissa 77,17, mikä ei riittänyt loppukilpailupaikkaan. Vuoden 2003 MM-kisat jäivät häneltä loukkaantumisen takia väliin. Vuonna 2004 hän voitti jälleen moukarikisan Euroopan cupin superliigassa, mutta Ateenan olympialaisissa hän ei selviytynyt loppukilpailuun. Ziółkowski voitti 2005 Euroopan cupin superliigan kilpailun ja sijoittui alun perin kolmanneksi Helsingin MM-kisoissa 2005 tuloksella 79,35. Hän nousi vuosia myöhemmin hopealle Ivan Tsih’anin dopinghylkäyksen jälkeen. Vuonna 2006 Ziółkowski voitti Euroopan talviheittocupin sekä jälleen Euroopan cupin superliigan kilpailun. Göteborgin EM-kilpailuissa 2006 hän oli neljäs. Osakan MM- kilpailuissa 2007 ja Pekingin olympialaisissa 2008 hän sijoittui seitsemänneksi. Berliinin MM-kisoissa 2009 Ziółkowski saavutti hopeaa tuloksella 79,30. Barcelonan EM-kilpailuissa 2010 hän sijoittui viidenneksi tuloksella 77,99 m ja Daegun MM-kilpailuissa 2011 seitsemänneksi tuloksella 77,64 m. Ziółkowski voitti pronssia Helsingin EM-kilpailuissa 2012 tuloksella 76,67. Lontoon olympialaisissa hän sijoittui seitsemänneksi. Puolan mestaruuksia Ziółkowski on voittanut neljätoista (1996–1997, 1999–2002, 2004–2009, 2011, 2013).Biographical Data – Ziółkowski Szymon EAA Szymon Ziółkowski Tilastopajan tietokannassa. Viitattu 23.7.2013. Kuulaa hän on työntänyt parhaimmillaan 15,25 (1995) ja heittänyt kiekkoa 49,44 (1997). Hän on 192 senttimetriä pitkä ja painaa 120 kilogrammaa. Seuratasolla hän edusti AZS Poznańia. Ziółkowski päätti uransa heinäkuussa 2016. ==Lähteet== * ===Viitteet=== Luokka:Puolalaiset moukarinheittäjät Luokka:Puolalaiset olympiavoittajat Luokka:Vuonna 1976 syntyneet Luokka:Elävät henkilöt
Tavallisen rehti rikollinen

Tavallisen rehti rikollinen (Ordinary Decent Criminal) on vuonna 2000 ensi- iltansa saanut irlantilainen rikos-/komediaelokuva, jonka ohjasi Thaddeus O’Sullivan. Tarina on sovitettu Lionel Shriverin romaanista. Elokuvan piti alun perin kertoa Martin Cahillista, tunnetusta irlantilaisesta rikollisesta. Juonta muutettiin sen jälkeen kun tuotantotiimi huomasi, että John Boorman teki jo Cahillista elokuvaa, nimeltään Alamaailman kenraali. == Näyttelijät == Luokka:Irlantilaiset elokuvat Luokka:Vuoden 2000 saksalaiset elokuvat Luokka:Saksalaiset rikoselokuvat Luokka:Vuoden 2000 brittiläiset elokuvat Luokka:Brittiläiset komediaelokuvat Luokka:Brittiläiset rikoselokuvat
Queen Jane

Jane Nyambura eli Queen Jane (1964 tai 1965 - 30\. kesäkuuta 2010) oli kenialainen benga-laulaja. Hän oli kotoisin Murangan piirikunnasta, Kenian keskisestä maakunnasta. Etniseltä taustaltaan hän oli kikuju. Queen Jane toimi aiemmin Mbiri Young Starsin laulusolistina. Hän perusti vuonna 1990 oman benga-yhtyeensä, jossa toimi myös hänen siskonsa (laulaja) ja veljensä (kitaristi) http://www.eastafricanmusic.com/rough-kenya.htm. Queen Janen "Nduraga Ngwetereire" sisältyy myös World Music Networkin kokoelmalevylle The Rough Guide to the Music of Kenya. == Lähteet == Luokka:Kenialaiset laulajat Luokka:1960-luvulla syntyneet Luokka:Vuonna 2010 kuolleet
Suikeroalpi

Suikeroalpi (Lysimachia nummularia) on alpien (Lysimachia) sukuun kuuluva maassa suikerteleva kasvi. Suikeroalpi kukkii heinäkuusta syyskuuhun keltaisin kukin. Kukat ovat leveydeltään 2–3 senttimetriä. Lehdet ovat pyöreitä ja kasvavat pareittain vastakkaisesti. Varsi kasvaa noin 50–160 senttimetriä pitkäksi. Suikeroalpi muodostaa rönsyjensä avulla laajoja maanmyötäisiä kasvustoja. Suikeroalpia tavataan Keski- ja Etelä-Euroopassa. Se on luokiteltu elinvoimaiseksi. Ihmisen mukana suikeroalpi on levinnyt myös Pohjois- Amerikkaan. Suomessa lajia ei tavata alkuperäisenä, mutta se on levinnyt paikoitellen Etelä- ja Pohjois-Suomessa viljelykarkulaisena luontoon. Suikeroalpia käytetään maanpeitekasvina etenkin siellä, missä nurmikon leikkaaminen olisi hankalaa, kuten luiskissa ja pensaiden alla. Laji on helppohoitoinen, ja se viihtyy varjoisilla ja puolivarjoisilla paikoilla. Tieteellinen nimi nummularia (latinan sanasta 'nummus', kolikko), samoin kuin ruotsalaiset penningblad, mynt-lysing ja penningarv sekä englanninkielinen nimi moneywort ja saksankielinen Pfennigkraut, tulee vaikutelmasta, että lehdet muodostavat kasan kolikoita.Ornamentals Extension News (Arkistoitu versio) == Lähteet == == Aiheesta muualla == * Suomen Lajitietokeskus: Suikeroalpi – Lysimachia nummularia * Pohjolan kasvien pauloissa: Lysimachia nummularia – suikeroalpi * Pinkka – Lajintuntemuksen oppimisympäristö: Suikeroalpi (Lysimachia nummularia) * Kasviatlas 2022: Suikeroalven (Lysimachia nummularia) levinneisyys Suomessa. * Luopioisten kasvisto: Suikeroalpi (Lysimachia nummularia) * Puutarha.net: Suikeroalpi (Lysimachia nummularia) Luokka:Alvet
Lucio Silla

Lucio Silla (KV 135) on Wolfgang Amadeus Mozartin säveltämä kolminäytöksinen ooppera. == Oopperan synty == Lokakuun lopulla 1772 Mozart lähti isänsä kanssa heidän kolmannelle ja viimeiselle Italian matkalleen. Matkan tarkoituksena oli saada Mozartille pysyvä virka Italiasta jostain ruhtinashovista. Virkaa ei tuoltakaan matkalta saatu, mutta Milanon herttuan hoviteatterissa sai 26. joulukuuta 1772 ensi-iltansa herttua Ferdinandille ja hänen puolisolleen, Modenan prinsessa Maria Ricciardia Beatrice d'Estelle omistettu Lucio Silla. == Henkilöt == * Lucio Silla, diktaattori – tenori (kantaesityksessä Bassano Morgnoni) * Giunia – Sillan vihollisen Mariuksen tytär, Cecilion rakastettu – sopraano (Anna de Amicis) * Cecilio, senaattori ja maanpakolainen – sopraano (kastraatti) (Venanzio Rauzzini) * Lucio Cinna, roomalainen patriisi, Cecilion ystävä, Lucio Sillan salainen vihollinen – sopraano (Felicita Suardi) * Celia, Lucio Sillan sisko – sopraano (Daniella Mienci) * Aufidio, tribuuni, Lucio Sillan ystävä – tenori (Giuseppe Onofrio) * kaartilaisia, senaattoreita, ylhäisöä, sotilaita, kansaa – kuoro == Synopsis == Karkotettu senaattori Cecilio palaa salaa Roomaan tavatakseen rakastettunsa, diktaattori Sillan himoitseman Giunian. Murha– ja lemmenjuonien ja Sillan tyrannimaisten elkeiden lomassa Cecilio kamppailee rakkaudestaan. Suurten vaarojen jälkeen Cecilio ja Giunia saavat lopulta toisensa. == Diskografia == Oopperasta on kolme keskeistä äänitystä: *Johtajana Nikolaus Harnoncourt, rooleissa Peter Schreier, Edita Gruberová, Cecilia Bartoli, Kenny, Dawn Upshaw, Arnold Schönberg-kuoro sekä Concentus Musicus de Viena (1990, Teldec) *Johtajana S. Cambreling, rooleissa A. Rolphe-Johnson, L. Cuberli, Ann Murray, B.-M. Aruhn, C. Barbaux, Brysselin Théâtre de la Monnaien orkesteri ja kuoro (1985, Ricercar). Kyseessä on live-äänitys. *Johtajana Leopold Hager, rooleissa Peter Schreier, Arleen Augér, Julia Varady, Edith Mathis, Helen Donath, Salzburgin Mozarteumin orkesteri ja kuoro (1974, Philips) ==Lähteet== == Aiheesta muualla == * Libretto OperaGlass –sivustolla Luokka:Italiankieliset oopperat Luokka:Wolfgang Amadeus Mozartin oopperat Luokka:1770-luvun musiikkiteokset
Tšukotkan ylänkö

Tšukotkan ylänkö (), aiemmin myös Anadyrvuoristo (Анадырский хребет, Anadyrski hrebet) on Tšuktšien niemimaalla Venäjän koilliskolkassa Tšukotkan autonomisessa piirikunnassa sijaitseva ylänkömaa, joka käsittää keskikorkeita vuoristoja. Tšukotkan ylänkö on pääasiassa asumatonta seutua, jota peittää tundra. Vuoriston korkein kohta on 1 810 metriä. Vuoriston länsiosasta saa alkunsa Anadyrjoki. Tšukotkan ylänkö rajoittuu lännessä Kolyman ylänköön. ==Aiheesta muualla== * Чукотское нагорье Большая советская энциклопедия. * Анадырский хребет Большая советская энциклопедия. Luokka:Venäjän vuoristot Luokka:Venäjän ylängöt Luokka:Tšukotka
Lángos

Lángos on Itä-Euroopassa, etenkin Unkarissa suosittu pikaruoka. Lángos on rasvassa uppopaistettu taikinalettu, jonka päälle laitetaan erilaisia täytteitä, esimerkiksi smetanaa, juustoa, valkosipulia, ketsuppia tai muita mausteita. ==Aiheesta muualla== * Lángos - Uppopaistettu unkarilainen leipä Luokka:Pikaruoka Luokka:Unkarilainen keittiö
Amorgós

Amorgós () on Kreikan saari, joka kuuluu Kykladien saariryhmään. Saaren pinta- ala on 121,464 neliökilometriä ja asukasluku 1 971 (vuonna 2001). Hallinnollisesti Amorgós kuuluu Amorgóksen kuntaan, Náxoksen alueyksikköön ja Etelä-Egean saarten alueeseen. Saaren pääkylä on Amorgóksen kylä. == Maantiede == Amorgós sijaitsee Välimereen kuuluvan Egeanmeren keskiosissa. Se on Kykladien saariryhmän itäisin saari. Sen lähimmät suuremmat saaret ovat Náxos luoteispuolella, Íos länsipuolella ja Astypálaia kaakkoispuolella. Náxoksen ja Amorgóksen välissä sijaitsevat Pienet Kykladit, kuten Kéros ja Koufonísi. Korkea harju jakaa Amorgóksen itä-länsisuunnassa. Sekä vuoristossa että merenlahtien ympärillä on tasaisia hedelmällisiä laaksoja ja maakaistaleita. Saaren korkein kohta on Kríkelos (823 metriä). === Hallinto ja kylät === Amorgós kuuluu hallinnollisesti Amorgóksen kuntaan, johon kuuluu myös pienempiä lähisaaria. Saaren suurimmat asutukset ovat Amorgóksen kylä eli Chóra (397 asukasta), Aigiáli (261), Rachídi (172), Xylokeratídi (156), Órmos Aigiális (147) ja Tholária (138). Saarella on kaksi satamaa, Katápola ja Aigiáli. (Katso myös: Luettelo Amorgóksen kunnan kylistä.) == Historia == Amorgós on ollut asuttu jo esihistoriallisesta ajasta lähtien. Antiikin aikana saarella oli kolme kaupunkia, Aigiale, Arkesine ja Minoa. Saari mainitaan tuon ajan lähteissä kuitenkin vain harvoin. Se tunnetaan muun muassa jambirunoilija Semonideen (myös Simonides) kotipaikkana. Saari kärsi merirosvoista 600-luvulta lähtien, ja tuolloin sen asukkaat muuttivat saaren sisäosiin. Venetsia otti saaren valtaansa vuonna 1207. Aluksi saarta hallitsi Ghizin suku ja myöhemmin Quirinin suku. Osmanivallan alle saari joutui vuonna 1537. Saari vapautui osmanivallasta vuonna 1822 ja pian tämän jälkeen siitä tuli osa itsenäistynyttä Kreikkaa. == Nähtävyydet == Amorgóksen tunnetuin nähtävyys on vuorenrinteeseen rakennettu, valkoista kykladista arkkitehtuuria edustava Chozoviótissan luostari. Amorgóksen kylässä on venetsialaisaikainen linna (Kástro) sekä Amorgóksen arkeologinen museo. Saaren arkeologisiin kohteisiin lukeutuvat Aigialen, Arkesinen ja Minoan kaupunkien antiikin aikaiset jäännökset. Amorgós ja sen vuoret ovat myös suosittu vaelluskohde. Chóran ja Aigiálin välisen vaellusreitin varrella sijaitsee Asfontylítisin autiokylä. == Lähteet == == Aiheesta muualla == *
Frankensteinin kirous

Frankensteinin kirous (engl. The Curse of Frankenstein) on Terence Fisherin ohjaama brittiläinen kauhuelokuva vuodelta 1957. Se on ensimmäinen Hammer Film Productionsin värielokuva ja ensimmäinen Frankenstein-sarjassa. Kansainvälisen suosion ansiosta elokuvasta tehtiin muutamia jatko-osia ja myös Draculasta sekä muumiosta tehtiin omat elokuvansa. == Roolit == Luokka:Frankenstein- elokuvat Luokka:Brittiläiset kauhuelokuvat Luokka:Vuoden 1957 brittiläiset elokuvat Luokka:Terence Fisherin ohjaamat elokuvat
Tukholman olympiastadion

Tukholman olympiastadion, joka yleensä tunnetaan nimellä Tukholman stadion, sijaitsee Tukholmassa Östermalmin kaupunginosassa lähellä kaupungin ydinkeskustaa. Stadionin suunnitteli arkkitehti Torben Grut. Stadion rakennettiin vuosina 1910–1912 ja se valmistui vuoden 1912 kesäolympialaisten päästadioniksi.Fredric Bedoire: Stockholms byggnader: Arkitektur och stadsbild, s. 180–181. Norstedts, Tukholma 2012. Olympialaisten jälkeen stadion on isännöinyt lukemattomia urheilutapahtumia, kuten yleisurheilua, jalkapalloa ja jääpalloa. Olympialaiset palasivat Tukholmaan 1956, joskin aika pienimuotoisesti, kun stadion isännöi Melbournen olympiakisojen ratsastuskilpailuja. Ratsastuskilpailuja ei voitu suorittaa varsinaisella kisapaikalla, koska Australiassa suhtauduttiin nihkeästi hevosten kuljettamiseen maahan. Stadion rakennettiin alun perin 20 000 katsojalle, mutta vuoden 1958 yleisurheilun EM-kisoja varten katsomoa laajennettiin 27 000 -paikkaiseksi. Urheilutapahtumien lisäksi stadion on toiminut lukuisten suurten konserttien pitopaikkana. Stadionin kapasiteetti on 14 500 ja konserteissa lähes 35 000\. Stadionin yleisöennätys urheilutapahtumassa saavutettiin jääpallon loppuottelussa vuonna 1959, jolloin paikalla oli 28 848 maksanutta katselijaa. Tukholman stadionilla on tehty enemmän yleisurheilun maailmanennätyksiä kuin millään muulla areenalla, kaikkiaan 83. Tukholman olympiastadionin arkkitehtuuri yhdistelee piirteitä antiikin urheilustadioneista ja Ruotsin keskiaikaisista kaupunginmuureista. Stadionin ympärysmuuri ja sakaraharjainen kellotorni on rakennettu tummasta, käsinmuuratusta Helsingborgin tiilestä. Stadionille lisättiin 1930-luvulla urheilevia ihmishahmoja esittäviä patsaita. == Galleria == File:Stockholm Stadion aerial.jpg|Ilmakuva olympiastadionista File:Olympiastadion Stockholm front.jpg|Olympiastadionin sisäänkäynti File:Olympiastadion Stockholm i skymning östvy 20060509.jpg File:Stockholms Stadion Supporterstand.JPG ==Lähteet== ==Aiheesta muualla== Luokka:Ruotsin jalkapallostadionit Luokka:Ruotsin yleisurheilustadionit Luokka:Olympiastadionit Luokka:Kesäolympialaiset 1912 Luokka:Tukholman urheilupaikat Luokka:Östermalm
Doksologia

Doksologia tai doksologi (kreikasta, ’ylistys’) on ylistyslauselma, jossa kiitetään Jumalaa. Usein se on trinitaarisesti muotoiltu. Pääsääntöisesti doksologioita käytetään rukousten lopussa, mutta ne voivat olla myös itsenäisiä rukouksia. Läntisessä jumalanpalvelusperinteessä keskeisiä doksologioita ovat eukaristisen rukouksen lopussa oleva päätösdoksologia, ns. suuri kunnia ja sitä seuraava Laudamus-hymni, pieni kunnia sekä kollehtarukouksen päättävä doksologia. Myös Herran rukouksen päättävä loppulause on doksologia. == Esimerkkejä eri doksologioista == Messun eukaristisen rukouksen loppudoksologia: :Latinaksi :Per ipsum, et cum ipso, et in ipso, :est tibi Deo Patri omnipoténti, in unitáte Spíritus Sancti, :omnis honor et glória per ómnia sæcula sæculórum. :Kat. kirkon käyttämä käännös :Hänen kauttaan, hänen kanssaan ja hänessä :sinulle, Jumalalle, kaikkivaltiaalle Isälle, Pyhän Hengen yhteydessä :kaikki kunnia ja kirkkaus iankaikkisesta iankaikkiseen. :Evl. kirkon käyttämä muoto :Hänen kauttaan, hänen kanssaan ja hänessä :kuuluu sinulle, kaikkivaltias Isä, Pyhän Hengen yhteydessä :kunnia ja kirkkaus aina ja ikuisesti. == Lähteet == == Kirjallisuutta == * == Aiheesta muualla == * Suomen evankelis-luterilaisen kirkon kirkkokäsikirjat . Luokka:Jumalanpalvelukset Luokka:Kristilliset rukoukset
AVS-36

AVS-36 (, Avtomatitseskaja Vintovka Simonova obraztsa 1936 goda, Suomen armeijan nimike sotasaaliskivääreille ”7,62 aut. kiv/36”) on Sergei Simonovin 1930-luvulla Neuvostoliitossa suunnittelema kerta- ja sarjatulta ampuva automaattikivääri, joka oli käytössä toisessa maailmansodassa ja erityisesti talvisodassa. Kiväärin prototyyppi valmistui vuonna 1931, sen valmistus alkoi vuonna 1934 ja varsinainen sarjatuotanto tapahtui vuosina 1937–1940. Kaikkiaan kivääriä valmistettiin Ishevskin asetehtaalla noin 65 800 kappaletta; pieni määrä aseita valmistettiin PE-mallisella kiikaritähtäimellä varustettuna tarkka-ampujakäyttöön. == Tekniset tiedot == *Kaliiperi: 7,62 mm × 54 R *Pituus: 1 232 mm *Piipun pituus: 612 mm *Paino: 4,3 kg *Lipas: 15 patruunan tankolipas == Lähteet == == Aiheesta muualla == Luokka:Kiväärit Luokka:Talvisodan aseet Luokka:Jatkosodan aseet
Out of Exile

Out of Exile on Audioslaven toinen studioalbumi. Se julkaistiin 23. toukokuuta 2005. Albumilta nousi neljä hittiä: "Be Yourself" , "Your Time Has Come", "Doesn't Remind Me" ja "Out of Exile". Out of Exile nousi Suomen virallisen listan sijalle 5. Kriitikot suhtautuivat albumiin myönteisesti. Jotkut faneista pitivät albumia parempana kuin yhtyeen edellistä levyä, kun taas jotkut faneista pettyivät Out of Exilen rauhallisempaan tunnelmaan. Albumin kappale "Doesn't Remind Me" sai parhaan hard rock -esityksen Grammy- ehdokkuuden. Albumin kappaletta "Be Yourself" on käyetty WWE-diiva Ashley Massaron sisääntulomusiikkina. == Kappalelista == # # # # # # # # # # # # Kaikki albumin kappaleet ovat Chris Cornellin sanoittamia ja Audioslaven säveltämiä ja sovittamia. === UK bonuskappaleet === # * === B-puoli === # * # ==Singlet== * * * * == Arviot == * Allmusic: Allmusic review * Entertainment Weekly: C+Entertainment Weekly * Imperiumi: 8-/10AUDIOSLAVE - Out Of Exile Viitattu 28.11.2022. * Metacritic: 67/100Metacritic review * Soundi: AUDIOSLAVE: Out Of Exile Viitattu 28.11.2022. == Lähteet == Luokka:Audioslaven albumit Luokka:Rick Rubinin tuottamat albumit Luokka:Vuoden 2005 albumit
S/S Tarjanne

S/S Tarjanne () on vuonna 1908 rakennettu höyrylaiva. Tarjanne on palvellut Näsijärvellä matkustaja- ja rahtiliikenteessä. Nykyään alus liikennöi vuoropäivinä Tampereelta Näsijärven ja Muroleen kanavan kautta Ruovedelle ja sieltä Virroille. Sen kulkureitti Tampereelta Virroille tunnetaan nimellä Runoilijan tie. Alus palvelee myös risteilyliikenteessä. Alus on Suomessa viimeinen pitkän linjan matkustajahöyrylaiva ja maailman vanhin edelleen liikenteessä oleva alkuperäistä reittiä kulkeva matkustajahöyrylaiva. Siinä on 115 matkustajapaikkaa, ja miehistöä 4 + ravintolahenkilökunta. Yläkerran ravintola on muutettu nykyiseen asuunsa vuonna 1916 Akseli Gallen-Kallelan suunnittelemana. Vuoteen 1956 asti yläkannella oli toisen luokan hyttejä ja alakannella kolmannen luokan hyttejä. Laivaan on tehty pienemmät peruskorjaukset vuosina 1956 ja 1962. Mittava peruskorjaus tehtiin 2006-2007 ja saatettiin loppuun 2008. Rahapulan vuoksi ei korjauksia kuitenkaan saatu toteutetuiksi alkuperäisten suunnitelmien laajuudessa. == Käyttöhistoria == Ensimmäisen maailmansodan aikana Tarjanne oli pakko-otettuna Venäjän laivaston Näsijärvellä purjehtineeseen osastoon, jolloin se aseistettiin tykillä. Laiva riisuttiin aseista talvella 1918, ja tykki siirrettiin käytettäväksi Suomen sisällissodassa. Tarjanne liikennöi ennen yhdessä S/S Pohjolan kanssa Tampere–Virrat-väliä. Vuonna 1929 Tarjanne oli HL Kurun pelastustöissä mukana, kun HL Kuru upposi Tampereella Siilinkarin lähellä. == Muita tietoja == * Kattila: 2 MW * Polttoaine: Koivuhalot (talvi 2022-2023), aiemmin kevyt polttoöljy (Öljypolttimet asennettu vuonna 1964, alun perin haloilla lämmitettävä, myös kivihiiltä käytetty esimerkiksi vuonna 1937) * Liikennöinti: Tampere–Ruovesi–Virrat–Ruovesi–Tampere, Risteilyjä Virroilla ja Tampereella * Matkustajapaikkoja: 115 * Varusteet: Ravintola 82 paikkaa Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. ==Katso myös== * S/S Pohjola ==Aiheesta muualla/lähteet== * S/S Tarjanteen esittely * http://www.elka.fi/nayttelyt/laivat/laivasivut/tarjanne.html * Suomen Höyrypursiseura * Risto Hyvärinen - Höyrykoneen toiminta * Ylen Elävä arkisto: Suvipäivä välkkyvillä vesillä * Höyrylaiva Tarjanteen lyhyt historia Luokka:Tampereen liikenne Luokka:Näsijärvi Luokka:Höyrylaivat Tarjanne
S/S Saimaa

thumb|SS Saimaa ohittaa Olavinlinnan Savonlinnassa heinäkuussa 2014 S/S Saimaa on vuonna 1893 Turussa Crichtonin telakalla rakennettu höyrylaiva, joka on nykyään Väyläviraston edustuskäytössä. Alkuperäisessä tehtävässään Saimaan alueen tarkastusaluksena se toimi talvisotaan saakka. Sodan syttymisen jälkeen se toimi Suomenlahdella esikunta-aluksena sekä erilaisissa mittaustehtävissä. Vuosina 1941-42 se toimi Viipurin luotsipiirin tarkastusaluksena, asemapaikkanaan Kotka, jossa se joutui lentopommituksen uhriksi ja sai reikiä kansirakennelmaansa. Alus siirtyi jälleen takaisin Saimaan luotsipiiriin marraskuussa 1942. SS Saimaan esittely __NOTOC__ ==Teknisiä tietoja == * Pituus: 24,7 m * Leveys: 5,4 m * Syväys: 1,7 m * Uppouma: 74 tn * Nopeus: 10 s * Rak.v: 1893 * Rak.aine: Teräs * Rak.paikka: W:m Crichton & C:o, Turku * Höyrykone: W:m Crichton & C:o 1893, Compound, luistiohjattu * Teho: 180 hv, Kierrosluku: 160, Sylinterit: 2, Iskun pituus: 350 mm * Alkuperäinen kattila: Skottilainen, Valmistumisvuosi: 1893 * Nykyinen kattila: Lypsyniemen konepaja, Savonlinna 1925 * Tulipinta: 60 m2, * Paine: 8 kp/cm2 * Tilavuus: 7,2 m3, * Polttoaine: Puu == Lähteet == == Aiheesta muualla == * S/S Saimaasta Liikenneviraston tiedotteessa Luokka:Höyrylaivat Luokka:Väyläalukset
Alvajärvi

Alvajärvi on kylä Pihtiputaalla. Kylässä oli vuonna 1998 362 asukasta, joiden keski-ikä oli 43,4 vuotta. Jyväskylä–Haapajärvi-rata kulkee kylän läpi. Kylän alueella on kaksi järveä, Alvajärvi sekä Muurasjärvi. Alvajärvi jaetaan neljään pienempään kylänosaan, Honkarantaan, Lehtoperään, Rekosrantaan ja Puuruskylä-Etelärantaan. == Lähteet == Luokka:Pihtiputaan kylät
Jari Mattila

Jari Mattila (s. 21. maaliskuuta 1981 Järvenpää) on suomalainen endurokuljettaja, Euroopanmestari, kolminkertainen maailmanmestari Suomen maajoukkueessa ja moninkertainen Suomen mestari. Mattila edusti yli kymmenen vuoden ajan Suomen maajoukkuetta ja on myös moninkertainen SM-mitalisti. Mattila ajoi uransa aikana eri tehdastiimeissä ja edusti useita eri merkkejä. Mattila asuu Hyvinkäällä ja toimii yrittäjänä, sekä Xracing Offroadpro lehden testikuljettajana / asiantuntijana. Vuonna 2006 Jari Mattila voitti Euroopan mestaruuden enduro E1-luokassa, Puolan mestaruuden, sekä MM-joukkuekultaa Uuden Seelannin Lake Taupossa. Hän oli myös voittamassa Tuusulan Moottorikerhon joukkueessa Suomen mestaruus­ kultaa. == Menestys == * 2002 2. 125cc Espanjan mestaruussarja / GasGas * 2002 MM 3. Joukkue-MM / Junior Team Finland / GasGas Factory Team * 2003 MM 7. 250cc / GasGas Factory Team * 2003 MM 2. Joukkue-MM / Junior Team Finland / GasGas Factory team * 2004 SM 1. 125cc ja 2. Espanjan mestaruussarja / GasGas Factory Team * 2004 MM 1. Joukkue-MM / Junior Team Finland / Gasgas Factory Team * 2005 MM 9. Luokka-E2 / Beta Factory Team * 2005 MM 2. Joukkue-MM / World Trophy Team Finland * 2006 EM 1., SM 3., 1. Puolan mestaruussarja / HM Honda * 2006 MM 1. Joukkue-MM / World Trophy Team Finland / Honda * 2007 MM 10. Luokka-E2 / Beta Factory Team * 2007 1. ISDE Chile luokka-E1 / KTM Factory Team * 2009 SM 1. / Suzuki Finland * 2010 MM 3. Joukkue-MM / World Trophy Team Finland * 2011 SM 1. Luokka-E1 / KTM * 2011 MM 1. Joukkue-MM / World Trophy Team Finland * 2012 SM 2. Avoin luokka / KTM * 2012 SM 1. Cross Country / KTM * 2013 SM 1. Luokka-E1 / Honda * 2014 2. Päijänteen Ympäriajo / Honda == Lähteet == == Aiheesta muualla == * Enduroajaja Jari Mattila erosi italialaistallistaan * Jari Mattila enduro 2 -luokan MM-sarjaan * Kuralla kuorrutettu Suomi jyrää kohti endurokultaa * Enduro: Jari Mattila teki sopimuksen Hondan kanssa Luokka:Suomalaiset endurokuljettajat Luokka:Vuonna 1981 syntyneet Luokka:Elävät henkilöt
Samuli Aro

Samuli Aro (s. 12. huhtikuuta 1975 Järvenpää) on suomalainen endurokuljettaja ja viisinkertainen maailmanmestari. Huippu-uransa aikana hän on ajanut Yamahan, Husqvarnan ja KTM:n pyörillä. == Ura == Samuli Aro on 2000-luvun menestyneimpiä endurokuljettajia. Hän on voittanut maailmanmestaruuden viisi kertaa, kaksi kertaa hopeaa ja yhden pronssin. Hän on ollut mukana Suomen joukkueessa voittamassa joukkuekultaa viisi kertaa. === Tulokset === Tulokset Enduron maailmanmestaruussarjassa: Kausi Luokka Talli Voittoja Sijoitus 1998 125 cc Yamaha 0 19. 1999 125 cc Yamaha 0 9. 2000 250 cc Yamaha 0 8. 2001 250 cc Husqvarna 3 3. 2002 250 cc Husqvarna 11 1. 2003 250 cc KTM 5 2. 2004 E3 KTM 11 1. 2005 E2 KTM 5 1. 2006 E2 KTM 6 1. 2007 E2 KTM 2 2. 2008 E3 KTM 5 1. 2009 E3 KTM 0 4. == Lähteet == Luokka:Suomalaiset endurokuljettajat Luokka:Enduron maailmanmestarit Luokka:Vuonna 1975 syntyneet Luokka:Elävät henkilöt
Audioslave (albumi)

Audioslave on samannimisen yhtyeen vuonna 2002 julkaisema debyyttialbumi. Useimmat kappaleista ovat hieman samantyylisiä kuin Rage Against the Machinen kappaleet, mutta albumilla kuullaan myös klassista rockia. Albumilta nousi viisi hittiä: "I Am the Highway", "Like A Stone", "Cochise", "Show Me How To Live" sekä "What You Are". Albumin kappaletta "Shadow On The Sun" on käytetty elokuvassa Collateral – väärä aika, väärä paikka. Albumi julkaistiin 19. marraskuuta 2002 ja meni Billboard 200 -listalle sijoittuen ensimmäisellä viikollaan sijalle seitsemän ja myyden 162 000 kopiota samalla viikolla. Se myi kultaa (RIAA) alle kuukaudessa, ja vuoteen 2006 mennessä se oli myynyt kolminkertaista platinaa. Suomessa albumi nousi virallisen albumilistan sijalle 28. Se on Audioslaven menestynein albumi, ja se on myynyt yli 3 miljoonaa kopiota Yhdysvalloissa. Kappaleen "Like a Stone" musiikkivideo on kerännyt yli miljardi katselukertaa YouTubessa. == Kappaleet == # # # # # # # # # # # # # # == Kokoonpano == * Chris Cornell – laulu * Tom Morello – kitara * Tim Commerford – basso * Brad Wilk – rummut === Tuotanto === * Storm Thorgerson – kansitaide * Darrell Lance Abbott – avustaja * Audioslave – järjestäjä, tuottaja * John Burton – tekniikka * Lindsay Chase – äänet, tuotannon koordinaattori * Danny Clinch – valokuvaus * Rich Costey – miksaus * Finlay Cowan – avustaja * Peter Curzon – logo, kansitaide * Chris Holmes – tekniikan avustaja * Steven Kadison – miksauksen avustaja * Dan Leffler – tekniikka * Vladimir Meller – masterointi * Darren Mora – tekniikan avustaja * Floyd Reitsman – tekniikka * Rick Rubin – tuottaja * Thom Russo – tekniikka, digitaalinen editointi * Andrew Scheps – tekniikka, digitaalinen editointi * David Schiffman – tekniikka * Rupert Truman – valokuvaus == Singlet == * * * * * == Arvostelut == * Allmusic: Allmusic review * Metacritic: 62/100Metacritic aggregate * Pitchfork Media: 1.7/10Pitchfork Media * Rolling Stone: Rolling Stone * Soundi: AUDIOSLAVE: Audioslave Viitattu 28.11.2022. ==Listasijoitukset== ===Albumi=== Vuosi Lista Sijoitus 2002 The Billboard 200 7 2002 Kanadan albumilista 6 2003 Internetin albumilista 15 ===Singlet=== Vuosi Single Lista Sijoitus 2002 "Cochise" Mainstream Rock Tracks 2 2002 "Cochise" Modern Rock Tracks 9 2002 "Cochise" The Billboard Hot 100 69 2003 "Like a Stone" Adult Top 40 23 2003 "Like a Stone" Mainstream Rock Tracks 1 2003 "Like a Stone" Modern Rock Tracks 1 2003 "Like a Stone" The Billboard Hot 100 31 2003 "Like a Stone" Top 40 Mainstream 27 2003 "Show Me How to Live" Mainstream Rock Tracks 2 2003 "Show Me How to Live" The Billboard Hot 100 67 2003 "Show Me How to Live" Modern Rock Tracks 4 2003 "I Am the Highway" Mainstream Rock Tracks 2 2003 "I Am the Highway" Modern Rock Tracks 3 2003 "I Am the Highway" The Billboard Hot 100 66 2004 "What You Are" Mainstream Rock Tracks 8 2004 "What You Are" Modern Rock Tracks 17 == Lähteet == Luokka:Vuoden 2002 esikoisalbumit Luokka:Audioslaven albumit Luokka:Rick Rubinin tuottamat albumit
Vietcong (tietokonepeli)

Vietcong on Pterodonin ja Illusion Softworksin kehittämä ensimmäisen persoonan ammuntapeli, joka julkaistiin huhtikuussa 2003. Peli sijoittuu Vietnamin sotaan. Vietcongille on tehty jatko-osa Vietcong 2, joka julkaistiin lokakuussa 2005. == Pelaaminen == Pelissä voi pelata joko yksinpeliä tai moninpeliä. Yksinpelissä voi harjoitella tutoriaalin avulla, suorittaa tehtäviä tai ottaa "Quick Fightin" (nopea peli). == Tarina == Peli kertoo kersantti Steve R. Hawkinsinsta, joka astuu palvelukseen erikoisjoukkoihin Nui Pekin leirissä. Nui Pek sijaitsee Ho Chi Minhin huoltotien lähellä, joka on yksi Vietnamin vaarallisimpia alueita. Hawkins johtaa omaa osastoaan, johon kuuluvat seuraavat henkilöt: tunnustelija Le Duy Nhut on karski ja vietnamia tulkkaava henkilö, joka johdattaa ryhmän kohteeseen; pioneeri Thomas Bronson on ryhmän räjähdeasiantuntija ja ammuksia kantava ryhmän jäsen; radisti Peter James Defort pystyy kutsumaan ilma- ja tykistötukea sekä lisävahvistuksia; konekiväärimies Carl Jones Hornster on joukon karskein ja kestävin jäsen. Joe Crocker on joukon lääkintämies. Luokka:Windows-pelit Luokka:Vuoden 2003 videopelit Luokka:Ensimmäisen persoonan ammuntapelit Luokka:Vietnamin sotaan sijoittuvat videopelit Luokka:Tšekissä kehitetyt videopelit
Baysix

Baysix on helsinkiläinen yhtye, jonka perustivat vuonna 1983 Juha Mieskonen, Markus Miikkulainen, Kaarle Mannila, Ari Ilaskivi, Ako Kiuru ja Antti Aumo. Yhtye levytti ja kiersi lavoja ja festareita aktiivisesti vuosina 1984–1988 sekä esiintyi radiossa ja televisiossa. Vuonna 1988 yhtye teki myös kolmen viikon konserttikiertueen Yhdysvaltain länsirannikolla. Vuonna 2005 Baysix teki paluun levyttämällä albumin Secrets And Lies, jota on seurannut useampi single- sekä musiikkivideojulkaisu. Baysix on viime ajat yhteisellä päätöksella pysytellyt ns. studiobändinä ja kieltäytynyt keikkatarjouksista, vaikka kaikki jäsenet esiintyvät aktiivisesti tahoillaan. == Julkaisut == * Heroes of a Broken Heart (single/video, EMI 1985) * Stories (LP, Kompass Records 1987) * Love Zone (single, Kompass Records 1988) * Barricades of Love (single, Kompass Records 1989) * Turn it Up (kokoelma-CD, Esserec 2005) * Secrets and Lies (CD, Esserec 2006) * Strawberry Girl RadioMix (CD-single, Esserec 2010) * Black Crow (single/video, Esserec 2013) * Candle Light Night (single/video, Esserec 2015) * Live, Love And Leave (Mp3 single/video, Esserec 2020) * Good Time (single/video, Esserec 2023) == Kokoonpanot == === Kokoonpano 1983–1985 === * Juha Mieskonen - voc./b. * Markus Miikkulainen - kb. * Kaarle Mannila - voc./perc. * Ari Ilaskivi - dr. * Ako Kiuru - voc/g. * Antti Aumo - g. === Kokoonpano 1986 === * Juha Mieskonen - voc./b. * Markus Miikkulainen - kb. * Kaarle Mannila - voc./perc. * Ari Ilaskivi - dr. * Ako Kiuru - voc/g. * Seppo Allinen - b. === Kokoonpano 1987/I === * Juha Mieskonen - voc./b. * Markus Miikkulainen - kb. * Kaarle Mannila - voc./perc. * Ari Ilaskivi - dr. * Ako Kiuru - voc/g. * Jukka Kaario - g. === Kokoonpano 1987/II === * Juha Mieskonen - voc./b. * Markus Miikkulainen – kb. * Kaarle Mannila - voc./b./perc. * Ari Ilaskivi – dr. * Jaakko Kiikeri – g. * Jukka Kaario –g. === Kokoonpano 1987–1989 === * Juha Mieskonen - voc. * Markus Miikkulainen – kb. * Kaarle Mannila – voc/perc. * Ari Ilaskivi – dr. * Jukka Packalén – b. * Jukka Kaario –g. === Kokoonpano 1999 === * Juha Mieskonen - voc./b. * Markus Miikkulainen - kb. * Kaarle Mannila - voc./perc. * Ari Ilaskivi - dr. * Ako Kiuru - voc/g. * Martti Rechardt - g. === Nykyinen kokoonpano 2005– === * Juha Mieskonen - voc. * Markus Miikkulainen – kb. * Kaarle Mannila – voc/perc. * Ari Ilaskivi – dr. * Jukka Packalén – b. * Jukka Kaario –g. == Aiheesta muualla == * Yhtyeen viralliset sivut Luokka:Suomalaiset rockyhtyeet
PPD-34

PPD-34 (ППД-34, ) on Vasili Degtjarjovin 1930-luvulla Neuvostoliitossa kehittämä konepistooli, joka oli käytössä toisessa maailmansodassa ja talvisodassa. == PPD-34 == PPD-34 on rakenteeltaan lähes suora kopio saksalaisesta MP 28 -konepistoolista. Palveluskäyttöön ase tuli ensimmäistä kertaa vuonna 1935. Aseen myöhempi malli PPD-34/38 sisälsi lipasratkaisuaan lukuun ottamatta vain vähäisiä muutoksia alkuperäiseen. Se varustettiin Suomi- konepistoolin rumpulippaan lähes suoralla kopiolla, johon aseen Suomi- konepistoolista poikkeavan tukkiratkaisun vuoksi jouduttiin lisäämään "syöttökaula". PPD-34- ja PPD-34/38-malleja valmistettiin yhteensä 4 174 kappaletta vuosina 1934–1939. Suomessa sotasaaliiksi saadut kyseisen malliset konepistoolit, arviolta 300–400 kappaletta, jaettiin kotijoukkojen ja rannikkopuolustuksen käyttöön.http://www.jaegerplatoon.net/MACHINEPISTOLS2.htm == PPD-40 == Edelleen kehitelty PPD-40 (ППД-40, Pistolet-pulemjot Degtjareva, obrazets 1940 goda) oli ensimmäinen massatuotettu neuvostoliittolainen konepistooli, jota valmistettiin 86 986 kappaletta vuosina 1940–1941. Suurin rakenteellinen ero edeltävään malliin oli tukin muuttaminen kaksiosaiseksi, mikä mahdollisti "syöttökaulattoman" Suomi-konepistoolin rumpulippaan kopion käytön. Ase oli kuitenkin liian monimutkainen ja kallis todelliseen massatuotantoon, ja vuoden 1941 lopulla sen korvasi PPŠ-41, joka kuitenkin peri edeltäjältään rumpulippaansa. Suomessa sotasaaliiksi saadut PPD-40-konepistoolit, arviolta noin 150 kappaletta, jaettiin kotijoukkojen ja rannikkopuolustuksen käyttöön..http://www.jaegerplatoon.net/MACHINEPISTOLS2.htm == Lähteet == ==Aiheesta muualla== * Finnish Army 1918–1945: Machinepistols Part 2: Captured and Bought * Modern Firearms - Degtyarov PPD-34, PPD-34/38 and PPD-40 submachine gun * RKKA.BY.RU: Пистолет-пулемет Дегтярева обр. 1940 г. * Gewehr.ru: ППД Luokka:Konepistoolit Luokka:Suomen puolustusvoimien kalusto
Sokeritoppa

Sokeritoppa on entinen sokerin valmistusmuoto. Ne valmistettiin puhtaasta ruokosokerista, joka kuumennettiin ja kaadettiin kuumana tötterömäiseen muottiin. Kun sokeri oli kuivunut pari viikkoa, se irrotettiin muotista ja sen pohja tasoitettiin. Muotteja on tehty eri aikoina monista aineista, kuten bambusta, savesta, puusta ja teräksestä. Topat olivat suuria, 5–15 kilon painoisia, ja ne saatettiin pilkkoa kaupassa paloiksi. Kauppias piti tavallisesti leveän tyviosan, ja kotona topasta murrettiin paloja tarpeen mukaan hakkurilla ja sokerisaksilla. Sokeritoppaa saatettiin murtaa sokerileikkurin avulla. Se oli laatikko, jossa oli veitsimäinen hakkuri ja reiällinen välipohja, jonka läpi pienet sokerimuruset valuivat alempaan laatikkoon. Sokerin kovuus vaihteli sen mukaan, mistä kohdin toppaa se murrettiin, ja kärkiosassa sokeri oli kaikkein kovinta. Kärkeä pidettiin myös makeampana kuin tyveä. Sokeri tunnettiin Euroopassa 1500-luvulla, ja myös sokeritoppien valmistus keksittiin satoja vuosia sitten. Vielä 1920-luvun Suomessa noin puolet kaikesta tuotetusta sokerista oli sokeritoppia; kuitenkin jo vuonna 1930 sokeritoppien tuotannon osuus oli pudonnut yhteen kolmasosaan kaikesta sokerin tuotannosta. Pohjois-Euroopan viimeinen sokeritoppa valmistui vuonna 1957 Vaasan sokeritehtaalla, kun pala- ja kidesokeri tulivat kuluttajien keskuudessa suositummiksi. ==Lähteet== == Kirjallisuutta == * Hongisto, Heikki: Kaksisataa vuotta toppasokeria, Helsinki 1987. * Suomen Sokeri Osakeyhtiö 1918–1968, Helsinki 1970. == Aiheesta muualla == Luokka:Sokeri
Basshunter

Basshunter (oikealta nimeltään Jonas Erik Altberg, s. 22. joulukuuta 1984 Halmstad, Ruotsi) on ruotsalainen laulaja, tuottaja ja DJ. == Ura == Altberg aloitti musiikin tekemisen vuonna 2001 ja julkaisi internetissä ensimmäisen albuminsa – The Bassmachine – samana vuonna. Vuonna 2006 hän julkaisi ”Boten Anna” -nimisen kappaleen, josta tuli suuri hitti Pohjoismaissa. Kappale kertoo Anna-nimisestä IRC-botista, joka onkin oikeasti nainen. Ruotsissa ja Alankomaissa kappale nousi listaykköseksi, Norjassa kolmoseksi ja Suomessa singlelistan sijalle 9. ”Vi sitter i Ventrilo och spelar DotA” muistuttaa huomattavasti Daddy DJ:n kappaletta ”Daddy DJ”. Jonas Altberg on haastatteluissa kertonut, että kyseessä on oma luvan kanssa tehty versionsa Daddy DJ:n kappaleesta. == Yksityiselämä == Hänellä on todettu Touretten oireyhtymä, ja hän on sanonut kuluttaneensa paljon energiaa asian käsittelyyn nuorena, mutta sittemmin päässeensä siitä yli. Basshunter avioitui kolmen vuoden seurustelun jälkeen Tina Makhia Khayatsadehin kanssa vuonna 2017 ja he erosivat vain vuotta myöhemmin. Basshunter on kärsinyt alkoholiongelmasta, johon on hakenut ammattiapua. Basshunter asuu nykyään (kevät 2020) Dubaissa ja tekee edelleen töitä DJ:nä ja muusikkona. == Diskografia == ;Studioalbumit * The Bassmachine (2004) * LOL <(^^,)> (2006) * Now You’re Gone – The Album (2008) * Bass Generation (2009) * Calling Time (2013) == Palkinnot ja ehdokkuudet == Vuosi Palkinto Kategoria Tulos 2006 Grammis Årets bästa ringsignal (”Boten Anna”) Rockbjörnen Årets svenska låt (”Boten Anna”) Årets svenska nykomling Eurodanceweb Award ”Boten Anna” 2007 NRJ Radio Award 2008 European Border Breakers Award LOL <(^^,)> Eska Music Award Radioaktywny hit roku Era (”Now You're Gone”) BT Digital Music Award Best Electronic Artist or DJ Breakthrough Artist of the Year MTV Europe Music Award Best New Act Most Addictive Track (”Now You're Gone”) The Record of the Year ”Now You're Gone” World Music Award World's Best Selling Swedish Artist 2009 Scandipop Award Best Male 2010 International Dance Music Award Best HiNRG/Euro Track (”Every Morning”) 2011 Scandipop Award Best Male Single (”Saturday”) == Lähteet == * Stara.fi: Kesähitti Boten Anna villitsee meillä ja maailmalla * Expressen 21. kesäkuuta 2006 === Viitteet === == Aiheesta muualla == * Viralliset sivut Luokka:Ruotsalaiset eurodanceartistit ja -yhtyeet Luokka:Ruotsalaiset elektronisen musiikin artistit Luokka:Ruotsalaiset laulajat Luokka:Ruotsalaiset musiikkituottajat Luokka:Ruotsalaiset lauluntekijät Luokka:Ruotsalaiset DJ:t Luokka:Tourette-henkilöt Luokka:Vuonna 1984 syntyneet Luokka:Elävät henkilöt Luokka:Seulonnan keskeiset artikkelit Luokka:Basshunter
Tilastohevonen

Tilastohevonen on vuoteen 2009 asti käytetty nimitys hevoselle, jota ei voitu Suomessa rekisteröidä puhdasrotuisena hevosena tai ponina. Tilastorekisteriin merkittiin suvultaan tuntemattomat tai rotumääritelmien vastaiset yksilöt. Lisäksi tilastorekisteriin merkittiin niiden rotujen edustajat, joilla ei ollut omaa kantakirjaa Suomessa (esimerkiksi friisiläiset). Ulkomailta tuotuja hevosia merkittiin tilastorekisteriin, jos niiden alkuperämaan asiakirjoja ja niihin merkittyjä polveutumistietoja ei voitu varmuudella todeta oikeaksi. Tällaisia tapauksia olivat usein Venäjältä tai Baltian maista tulevat hevoset. Tilastohevosen rekisterinumerossa on tunnuksena T-kirjain. Tilastorekisteri poistui käytöstä vuonna 2009. Nykyisin kaikki uudet Suomen Hippoksen rekisteriin merkittävät hevoset saavat rekisterinumerokseen kansainvälisen UELN-numeron. Polveutumiseltaan epäselvät hevoset merkitään E-rekisteriin (equidae). Aiemmin tilastohevosiksi rekisteröidyt yksilöt jäivät vanhaan T-rekisteriin, mutta uusia hevosia rekisteriin ei siis enää kirjata. ==Lähteet== Luokka:Hevoskasvatus Luokka:Roturisteytykset
Naistenviikko

Naistenviikko () on seitsemän päivän ajanjakso 18.–24. heinäkuuta, jolloin suomalaisessa almanakassa on vain naisten nimiä. Silloin juhlitaan Riikkaa, Saaraa, Markettaa, Johannaa, Leenaa, Oilia, Kristiinaa ja Tiinaa monine nimimuunnoksineen. Kaikkiaan naistenviikolla on almanakassa 34 nimeä (vuonna 2017), ja silloin viettää nimipäiväänsä noin 627 000 naista (vuonna 2011), joista 280 000:lla on silloin ensimmäisen etunimensä mukainen nimipäivä. Entisaikaan naistenviikolla säätä seurattiin erityisen tarkkaan, sillä se ajoittuu heinäntekoaikaan. Vanha kansa väitti, että naistenviikko ei mene ilman sadetta, sillä naiset ovat kovia itkemään. Sateisuutta kuvataan monilla sananparsilla. Kustaa Vilkunan mukaan syy sateeseen laitettiin kunkin nimipäivänviettäjän tiliin, ja syntyi kaikenlaisia sananlaskuja, esimerkiksi "Mataleena itköö mielellään" tai "Reeta pissii pirahuttaa". Syynä käsitykseen naistenviikon sateisuudesta lienee se, että heinäkuun loppupuolisko on tyypillisesti sateista aikaa. Ilmatieteen laitoksen tilastojen mukaan täysin poutaisia naistenviikkoja on keskimäärin kerran 10 vuodessa ja saman verran on naistenviikkoja, jolloin sataa kuutena tai kaikkina seitsemänä päivänä. Tyypillisintä on, että naistenviikolla sataa kolmena tai neljänä päivänä. == Historia == Naistenviikko alkoi muotoutua keskiajalla, kun samalla viikolla vietettiin kahden pyhimyksen, Pyhän Maria Magdalenan ja Kristina-neitsyen merkkipäivää. Myöhemmin samalle viikolle tuli myös muita naisten merkkipäiviä: 1600-luvulla Saara ja myöhemmin Marketta. Olga tuli 1868 Apollinaarin tilalle ja vuonna 1929 Fredrikin tilalle tuli Riika ja Rieti, jotka syrjäytti vuonna 1950 Riikka. Ruotsinkielisessa kalenterissa Fredrikin päivä 18. heinäkuuta on säilynyt ja naistenviikko on kuusipäiväinen. == Naistenviikon nimipäivät == * 18. heinäkuuta – Riikka * 19. heinäkuuta – Sari, Saara, Sara, Salla, Salli, Sarita * 20. heinäkuuta – Marketta, Maarit, Reetta, Reeta, Maaret, Margareeta * 21. heinäkuuta – Johanna, Hanna, Jenni, Jenna, Jonna, Hannele, Hanne, Joanna * 22. heinäkuuta – Leena, Matleena, Leeni, Lenita * 23. heinäkuuta – Olga, Oili * 24. heinäkuuta – Kristiina, Tiina, Kirsti, Kirsi, Krista, Kiia, Tinja == Lähteet == ==Katso myös== * Naistenpäivä Luokka:Aika Luokka:Kansanperinne Luokka:heinäkuu Luokka:Naiset maittain
Thornography

Thornography on dark metal -albumi, jonka Cradle of Filth julkaisi Suomessa 18. lokakuuta 2006. Se on yhtyeen seitsemäs levy, joka sisältää kokonaan uutta materiaalia. Levymerkkinä toimii Roadrunner Records. Albumin on tuottanut Rob Caggiano. Levystä julkaistiin myös erikoispainos, Harder, Darker, Faster: Thornography Deluxe, joka sisältää bonuskappaleita ja musiikkivideoita. Kappaleella The Byronic Man esiintyy vierailevana artistina HIM-yhtyeen laulaja Ville Valo. Albumi nousi Suomen virallisen listan sijalle 16. == Kappaleet == Thornography @ Encyclopardia Metallum # # # # # # # # # # # # === Deluxe Edition === # * Murder in the Thirst # The Snake-Eyed and the Venomous # Halloween II – Season of the Bitch # Courting Baphomet # Stay # Devil to the Metal == Kokoonpano == * Dani Filth – laulu * Adrian Erlandsson – rummut * Paul Allender – kitara * Charles Hedger – kitara * James Mcilroy – kitara * Dave Pybus – bassokitara * Rosie Smith – kosketinsoitin === Vierailevat muusikot === * Sarah Jezebel Deva – laulu * Ville Valo – laulu (kappale 5) * Dirty Harry – laulu (kappale 12) == Arvostelut == * Allmusic: Allmusic review * Desibeli.net: Desibeli.net * Imperiumi.net: Imperiumi.net * PopMatters: PopMatters * Sea of Tranquility: Sea of Tranquility * Soundi: Soundi == Aiheesta muualla == * * * The Gauntletin haastattelu == Lähteet == Luokka:Cradle of Filthin albumit Luokka:Vuoden 2006 albumit
Enter

Enter tarkoittaa seuraavia asioita: * Enter, Within Temptation -yhtyeen albumi * Enter, Cybotron-yhtyeen albumi * Enter, suomalainen tietotekniikkalehti * Enter, puolalainen tietotekniikkalehti * Enter, kroatialainen tietotekniikkalehti * Enter, kylä Wierdenin kunnassa Alankomaissa * Enter, tietokonenäppäimistön syöttö- tai palautusnäppäin *ENTER ry, tieto- ja viestintätekniikasta kiinnostuneiden ikäihmisten yhdistys
Kaarle Krohn

Kaarle Leopold Krohn (10. toukokuuta 1863 Helsinki – 19. heinäkuuta 1933 SammattiOtavan Iso tietosanakirja osa 4 palsta 1509) oli suomalainen kielitieteilijä, kansanrunouden tutkija ja Helsingin yliopiston suomalaisen ja vertailevan kansanrunoustutkimuksen professori. Krohn oli Suomalaisuuden liiton puheenjohtaja vuonna 1907. Kaarle Krohnin veli oli säveltäjä ja musiikintutkija Ilmari Krohn ja sisaria kirjailijat Helmi Krohn ja Aino Kallas. Hänen serkkunsa oli säveltäjä Mikael Nyberg. ==Ura== Krohn tuli tunnetuksi suomalaisen kansanrunoustieteellisen menetelmän, niin sanotun historiallis-maantieteellisen menetelmän kehittäjänä. Menetelmällä pyritään selvittämään runon, myytin, legendan tai sadun varhaisvaiheita, kulkeutumista ja muuntumista. Menetelmä perustuu saman runon tai sadun eri toisintojen vertailuun. Analysoimalla toisintojen maantieteellistä levinneisyyttä Krohn pyrki mallintamaan runon eri aikoina esiintyneet versiot todennäköistä alkuversiota myöten. Menetelmän kehitti alun perin Kaarle Krohnin isä, Helsingin yliopiston kielitieteen professori Julius Krohn. Kaarle Krohn jatkoi isänsä työtä ja teki menetelmän kansainvälisesti tunnetun. Sitä kutsutaan nykyään paitsi maantieteellis-historialliseksi metodiksi, myös suomalaiseksi tutkimusmenetelmäksi. Metodia pidetään folkloristiikan ensimmäisenä tieteellisenä menetelmänä. Tutkimuksillaan Krohn pyrki selvittämään kysymystä Kalevalan runojen alkuperästä. Hän päätyi siihen, että runot olivat syntyneet Länsi-Suomessa, josta ne sittemmin olivat levinneet Karjalaan ja Inkeriin. Aikaisemmissa tutkimuksissaan Krohn oli taipuvainen pitämään runoja pakanallistuneina versioina kristillisistä kertomuksista. Vuonna 1918 ilmestyneessä kaksiosaisessa tutkimuksessaan Kalevalankysymyksiä hän omaksui uuden käsityksen, jonka mukaan runot perustuivat suurelta osin historiallisiin tositapahtumiin. Krohn otti myös kantaa Kalevalan Sammon alkuperään ja asettui aluksi tukemaan isänsä käsitystä, jonka mukaan Sampo oli aurinko. Myöhemmin hän tarkisti kantaansa ja päätyi 1920-luvulla tukemaan Uno Harvan teoriaa Sammosta maailmanpuu-myytin ilmentymänä. Sammon ryöstöstä kertova runo kuitenkin perustui Krohnin mielestä Gotlantiin tehtyyn ryöstöretkeen. == Teokset == * Tutkimuksia suomalaisten kansansatujen alalta, 1887 * Suomen suvun pakanallinen jumalanpalvelus, 1894, toimittanut isänsä Julius Krohnin luentojen pohjalta. * Kantelettaren tutkimuksia, 1900 * Kalevalan runojen historia, 1903–1910 * Kalevalankysymyksiä, 1918 * == Lähteet == == Aiheesta muualla == * Vapaasti ladattavia Kaarle Krohnin e-kirjoja Projekti Lönnrotilta sekä Project Gutenbergiltä * Helsingin yliopisto / Tarina siitä, kuinka pääsimme Tuhkimon jäljille * * Luokka:Fennistit Luokka:Suomalaiset folkloristit Luokka:Helsingin yliopiston professorit Luokka:Suomalaiset kielitieteilijät Luokka:Suomalaiset tietokirjailijat Luokka:Vuonna 1863 syntyneet Luokka:Vuonna 1933 kuolleet Luokka:Suomalaiset professorit
Skotlanninkäpylintu

Skotlanninkäpylintu (Loxia scotica) on Pohjois-Skotlannin vanhoissa mäntymetsissä elävä laji. Sen pituus on noin 15½ - 17 cm. Lintu käyttää ravinnokseen männyn siemeniä; sen voimakas nokka, jossa on ristiinmenevät koukut sekä ylä- että alanokassa, on soveltunut juuri kävynsuomujen halkaisemiseen ja siementen kaivamiseen kävyn sisältä. == Lisääntyminen == Skotlanninkäpylintu tekee myös pesänsä mäntyyn. Pari etsii joskus yhdessä sopivaa pesäpaikkaa, mutta tavallisesti naaras valitsee pesän paikan. Naaras rakentaa yleensä yksin pesän männyn latvaosaan oksalle tai rungon haaraan, 6–18 m:n korkeuteen. Pesä on hyvin rakennettu kuivista oksista, jäkälistä ja sammalista, sekä vuorattu juurilla, karvoilla ja höyhenillä. Muninta alkaa usein jo helmikuussa, tavallisesti kuitenkin maalis–huhtikuussa. Munia on tavallisesti 4 tai 3, harvoin 5 ja poikkeuksellisesti 6 tai 2. Muna on kooltaan 21,6 × 15,9 mm. Haudonta alkaa jo ensimmäisestä munasta, jos sää on kylmä. Vain naaras hautoo, ja koiras käy säännöllisesti ruokkimassa sitä muutaman kerran, 7–10 kertaa, päivässä. Haudonnan kesto on 12½–14½ päivää, keskimäärin 13,2 päivää. Poikaset kuoriutuvat eri aikaisesti ja lähtevät pesästä lentokykyisinä noin 3 viikon ikäisinä. Poikue pysyttelee emojen hoivissa vielä usean viikon ajan. Laji kuuluu peippojen heimoon (Fringillidae) ja sen lähimpiä sukulaisia ovat kirjosiipikäpylintu (Loxia leucoptera), isokäpylintu (Loxia pytyopsittacus) ja pikkukäpylintu (Loxia curvirostra), jotka kaikki pesivät myös Suomessa. Ulkonäöltään sitä on vaikea erottaa kahdesta jälkimmäisestä, tosin lajit eivät juurikaan kohtaa normaaleilla pesimäalueillaan. Tosin pikkukäpylintujen massavaellukset toisinaan ulottuvat myös Skotlantiin. Kaikki käpylinnut ovat paikkalintuja, mutta tekevät vaelluksia ravinnon perässä havupuiden siementen katovuosina. Skotlanninkäpylinnun vaellukset ovat huonosti tunnettuja, mutta havaintojen mukaan vaellukset eivät juurikaan ulotu Skotlannin ulkopuolelle, eivätkä skotlanninkäpylinnut ilmeisestikään liity vaeltaviin pikkukäpylintuparviin. Skotlanninkäpylintuja arvioitiin pesivän 300–1 250 paria vuonna 1988. 1970-luvun alussa yksilömääräksi arvioitiin keskimäärin 1 500 aikuista lintua. Laji on siis maapallon mittakaavassa erittäin harvinainen. Skotlanninkäpylintua ei ole tavattu Suomessa. ==Lähteet== * * Nethersole- Thompson, Desmond 1975: Pine Crossbills. – T & A D Poyser, Berkhamsted. === Viitteet === Luokka:Peipot